லாந்தர் விளக்கு
சபாஷ்!
- இன்னொரு ஏ-பிளஸ், அதே பழைய ரஸ். - ஹேய்.
நீ நடுநிலைப் பள்ளியை முடித்ததைப் போலவே உயர்நிலைப் பள்ளியையும் தொடங்குவதைப் பார்ப்பதில் மகிழ்ச்சி.
பொய் சொல்ல மாட்டேன், நன்றாக இருக்கிறது. கிட்டத்தட்ட...
- இயல்பாக உணர்கிறாயா? - அதேதான்.
எனக்கு அது புரிகிறது.
நான் ஒருபோதும் இயல்பான வாழ்க்கையின் ரசிகையாக இருந்ததில்லை,
ஆனால் கடந்த கோடையில் நாம் அனுபவித்த எல்லாவற்றிற்கும் பிறகு,
இயல்பாக இருப்பது அருமையாக இருக்கிறது.
ஆம், ஆனால் நேர்மையாகச் சொன்னால், நமக்கு இன்னும் நிறைய வேலைகள் இருக்கின்றன.
நாம் அப்பாவை விடுவித்திருக்கலாம்,
ஆனால் நாம் இன்னும் ஏராளமான சபிக்கப்பட்ட கலைப்பொருட்களை வைத்திருக்கிறோம்.
அதனால்? அது எப்போதும் நம்மிடம் இருந்ததுதானே?
- ஆனால் நமக்கு அது தெரியாது, இப்போது தெரியும். - ஆம், உண்மைதான்.
ஆனால் இராட்சத சிலந்தியை தோற்கடித்த பிறகு, நான் வெல்ல முடியாதவளாக உணர்கிறேன்.
அதிக நம்பிக்கை கூடாது என்பதை நினைவில்கொள்.
கவனமாக இரு. அடுத்த ஆபத்து எங்கே இருக்கும் என்று உனக்குத் தெரியாது.
நீங்கள் இருவரும் ஏன் இவ்வளவு நேரம் இங்கே இருந்தும் எதையும் ஒழுங்கமைக்க
முடியவில்லை என்று எனக்குப் புரிய ஆரம்பிக்கிறது.
அது என்னுடைய தவறுதான்.
பேண்டோரா எங்களுக்கு சறுக்கிக்கொண்டு செல்ல கற்றுக்கொடுத்த பிறகு, நான் அதில் மூழ்கிவிட்டேன்.
சபிக்கப்பட்ட பொருட்களைத் தொடும் அபாயத்தை நாங்கள்
விரும்பவில்லை என்றால் இந்த அறையில்தான் நாங்கள் அதைச் செய்ய முடியும்.
இல்லை, நான்தான் காரணம். நான் இன்னும் பொறுப்புடன் செயல்பட வேண்டும்.
ஆனால் நான் சொல்ல வேண்டும், அடுக்கிவைத்திருந்த குறிப்பேடுகளில் இருந்து நீ மேஜை மீது தாவியது
இந்த குழப்பத்தை ஏற்படுத்தியிருந்தாலும் கூட, புதுமையாகவும், தடகளம் சார்ந்ததாகவும் இருந்தது.
பாராட்டு ஏற்கப்பட்டது.
இன்னும் இந்த குறிப்பேடுகள் நமக்குத் தேவை, எனவே உங்கள் விளையாட்டை வேறு எங்காவது விளையாடுங்கள்.
மன்னித்துவிடுங்கள், ஸ்கை.
அதற்குப் பதிலாக நீங்கள் பயன்படுத்த சில பெட்டிகளை அலெக்ஸிடம் கொடுக்கச் சொல்கிறேன்.
அலெக்ஸ்?
எங்கே போனார்?
முதல் இரண்டு முறை வேடிக்கையாக இல்லை.
இந்த முறை வேடிக்கையாக இருக்கும் என்று எப்படி நினைத்தீர்கள்?
மூன்றாவது முறை திருப்தியளிக்கும் என்பதால்?
அருமையான நகைச்சுவை.
நன்றி, லேரி.
நான் என் புதிய வேலையைத் தொடங்குவதற்கு முன் உங்கள் எல்லோருக்கும் இங்கே எல்லாம்
ஒழுங்காக இருப்பதை உறுதிப்படுத்த விரும்புகிறேன்.
ஸ்கை, நீ உன் புதிய வேலையில் பிரமாதப்படுத்தப் போகிறாய்.
ஜார்ஜியாவும் பேக்ஸ்டன் அருங்காட்சியகமும் அவர்களின் கண்காட்சியை
நீ ஒழுங்கமைக்க கொடுத்துவைத்திருக்க வேண்டும்.
உனக்கு என்ன தேவை என்றாலும், உதவ நான் இருக்கிறேன்.
எனக்குத் தெரியும்.
வழக்கமான வாழ்க்கைக்கு திரும்ப முயற்சிப்பது வினோதமாக இருக்கிறது,
குறிப்பாக உங்களுக்குக் கெட்ட கனவுகள் வரும்போது.
நான் இவற்றில் கவனம் செலுத்தியபோது, நீ எவ்வளவோ செய்தாய்.
உன் வழியைப் பின்பற்றி, இந்தக் கலைப்பொருட்கள் எல்லாவற்றையும் நான் திருப்பித் தருகிறேன்.
இது நம் குடும்பத்திற்கு ஒரு புதிய வேண்டர்ஹூவன் பாரம்பரியத்தை உருவாக்க வாய்ப்பளிக்கும்.
அதோடு பார், ஸ்கை, மீண்டும், உன்னிடமிருந்து எல்லாவற்றையும் மறைத்ததற்கு நான் வருந்துகிறேன்.
- நான்... - போனது போகட்டும்.
எதிர்காலத்தில் கவனம் செலுத்துவோம்.
ஸ்டான்லியிடமும் லேரியிடமும் அவர்கள்
விளையாட ஒரு பெட்டியை ஏற்பாடு செய்வீர்கள் என்று நான் சொன்னது நினைவுக்கு வருகிறது.
சரி, ஜிம்னாஸ்டிக் வீரர்களே. இதோ கொண்டு வருகிறேன்.
அலெக்ஸ், நீங்கள் நலமா?
என் கனவு. இதற்கெல்லாம் என்ன அர்த்தம் என்று இப்போது எனக்குப் புரிகிறது.
நான் இறுதியாக எல்லாவற்றையும் கண்டுபிடித்தேன்.
அந்த வெற்றிடத்திற்குள் கழித்த நேரம்தான் காரணமாக இருக்க வேண்டும்,
ஆனால் நான் முள் கொடியுடன் இணைக்கப்பட்டிருக்கிறேன் என்று நினைக்கிறேன்.
அப்பா, நீங்கள் சொல்வது புரியவில்லை.
என்னை நம்பு, ரஸ், இன்னும் அறிவியல் சார்ந்த விளக்கம் அதற்கு இருந்திருக்கலாம்,
ஆனால் இங்கே கீழே உள்ள எல்லாம் இணைக்கப்பட்டுள்ளன,
கலைப்பொருட்கள், முள் கொடி, இப்போது நான், எல்லாமே.
இதோ, உங்களுக்குக் காட்டுகிறேன்.
நான் இப்போது முள் கொடியை தொட்டபோது,
அது இந்த கலைப்பொருளை எனக்குக் காட்டியது.
லூசெர்னா சால்.
உப்பு லாந்தர் விளக்கு என்றும் அழைக்கப்படுகிறது.
என்ன? எனக்கு விஷயங்கள் தெரியும் என்று நினைக்கவில்லையா?
நல்லது, நான் மேஜை மீது தாவ திட்டமிட்டுக்கொண்டு
குறிப்பேடு மீது அமர்ந்திருந்தபோது பார்த்தேன்.
இது எப்படியோ என் எலும்புக்கூடு கனவுகளுடன் தெளிவாக இணைக்கப்பட்டிருக்கிறது.
முன்பு, முள் கொடி சிவப்பு முட்களைப் பயன்படுத்தி எந்த கலைப்பொருட்களை கையாள வேண்டும் என்று காட்டும்.
அந்த இராட்சத சிலந்தியை நசுக்கிய பிறகு அது அப்படிச் செய்வதை நிறுத்தியது.
இப்போது அதை உங்களிடம் நேரடியாகச் சொல்ல வேண்டும்.
இதுதான் நம்முடைய அடுத்த பணி.
நிச்சயமாக நீங்கள் போதுமான அளவு குணமாகிவிட்டீர்களா?
நாம் இதைச் செய்யும் வரை இந்த கெட்ட கனவுகள் நிற்கப் போவதில்லை என்று தோன்றுகிறது.
வேலையைத் தொடங்குவோம்.
மீண்டும் இதை ஏன் இப்படி தூக்கிச் செல்கிறேன்?
நீங்கள் நிச்சயமாக தொடக் கூடாத சபிக்கப்பட்ட கலைப்பொருளைத் தொடக் கூடாது என்பதை
நாங்கள் தெரிந்துகொண்டோம்,
அதனால்தான் கலைப்பொருட்களை கையாளும் ரோபோ ஒன்றை வடிவமைத்து வருகிறேன்.
ஆனால் அதுவரை, இந்த இடுக்கிகளை வைத்துதான் கையாள வேண்டும்.
"ஒரு சுரங்கத் தொழிலாளியின் முழுமையான, சிதறாத கவனத்தை ஈர்க்கத்தான்" இந்த உப்பு லாந்தர் விளக்கு
முதலில் உருவாக்கப்பட்டது என்று கோர்னீலியஸ் இங்கே எழுதியிருக்கிறார்.
அதில் ஒரு துண்டு உப்பு மட்டுமே இருக்கிறது.
அதாவது, அது பிரகாசிக்கிறது, ஆனால் இதுவா அவர்களின் கவனத்தை ஈர்த்தது?
சுரங்கத் தொழிலாளர்கள் அப்போது பொழுதுபோக்கிற்காக ஆசைப்பட்டிருக்க வேண்டும்.
மூவரும் தங்குதடை இல்லாமல் செயல்படுகிறீர்கள். நீங்கள் என்னைக் காப்பாற்றியதில் ஆச்சரியமில்லை.
அது எங்கிருந்து வந்தது என்று கண்டுபிடித்துவிட்டேன்.
பேண்டோரா, இது உனக்கு மிகவும் பிடிக்கும்.
இந்த லாந்தர் விளக்கு ருமேனியாவின் டிரான்ஸில்வேனியா என்று அழைக்கப்படும்
ஒரு சிறிய பகுதியில் இருந்து திருடப்பட்டதாகத் தெரிகிறது.
டிரான்ஸில்வேனியா. ஆம்!
தயவுசெய்து இது ஒரு இரத்தக்காட்டேரியின் கோட்டையாக இருக்கட்டும். நான் பேக் செய்ய வேண்டும்.
நான் யோசிப்பதையே நீயும் யோசிக்கிறாயா?
நீருக்கடியில் உள்ள எரிமலைகள் பற்றியா?
மீண்டும், இல்லை.
இப்போது குடும்பம் ஒன்றாக இருப்பதால், இதில் நம் பங்கு என்ன?
தடைசெய்யப்பட்ட பிரிவுக்கு இன்னும் நாம்தான் பொறுப்பு. இன்னும் இங்கே நாம்தான் தலைவர்கள்.
சமீபத்தில் எனக்கு அவ்வளவு உறுதியாக தெரியவில்லை.
நான் யோசிக்க கொஞ்ச நேரம் வேண்டும்.
உனக்குத் தேவைப்பட்டால் நான் என் புதிய ஹார்மோனிகாவுடன் செலஸ்டியத்தில் இருப்பேன்.
நான் உயிரோடு இருக்கும்போதே, பேரரசர் அலெக்சாண்டரைப் பார்த்துவிட்டேன்.
எல்லோரையும் வெற்றிகொண்ட மார்ஜி, உங்களைப் பார்த்ததில் மகிழ்ச்சி.
எப்படி இருக்கிறீர்கள்?
அந்த அருமையான வாசனை என்ன?
பூண்டு நெக்லஸ்.
நிச்சயமாக. டிரான்ஸில்வேனியா.
இந்த முறை என்ன சபிக்கப்பட்ட கலைப்பொருள் என்பதை என்னால் கற்பனை செய்ய முடிகிறது.
உங்களுக்கு அது பற்றி தெரியுமா?
உறுதியளிக்கிறேன், இவருக்கு மட்டும்தான் தெரியும்.
கலைப்பொருளை சரியான உரிமையாளரிடம் ஒப்படைத்துவிட்டு,
"உங்களிடமிருந்து நீண்ட காலத்திற்கு முன்பு பறிக்கப்பட்ட குடும்ப சொத்தை திருப்பிக்கொடுக்க வந்த
நண்பர்கள் நாங்கள்" என்று சொல்ல ஆர்வமாக இருக்கிறேன்.
அது எப்போதும் அப்படி வேலை செய்யாது.
அப்படி இல்லையா?
சரி, அப்படி நடக்கலாம். அல்லது நடக்காமலும் போகலாம், அது சூழ்நிலையைப் பொறுத்தது.
ஒவ்வொரு முறையும் வித்தியாசமாக இருக்கும்.
கவலைப்படாதீர்கள். நாங்கள் உங்களை கவனித்துக்கொள்வோம்.
அடுத்த நிறுத்தம், டிரான்ஸில்வேனியா.
நான் இறுதியாக ஒரு இரத்தக்காட்டேரியைச் சந்திக்கப் போகிறேன் என்பதை என்னால் நம்ப முடியவில்லை.
நாம் டிரான்ஸில்வேனியாவில் இருப்பதால் எல்லோரும் இரத்தக்காட்டேரிகள் என்று அர்த்தமல்ல.
நான் அதை நிராகரிக்க மாட்டேன்.
போய்விடுங்கள்! அந்த கட்டணத்தைச் செலுத்திவிட்டேன்.
என்ன?
நீங்கள் மின்சாரத் துறையைச் சேர்ந்தவர்கள் இல்லையா?
இல்லை. நாங்கள் அமெரிக்காவிலிருந்து வந்தவர்கள்.
செலுத்தப்படாத கட்டணங்களுக்காக மின்சாரத்தைத் துண்டிக்க வந்ததாக நினைத்தேன்.
இவ்வளவு பெரிய கோட்டையை பராமரிக்க நிறைய செலவாக வேண்டும்.
ஆம், என் உயிரை வாங்குகிறது.
இரத்தக்காட்டேரியைப் போலவா?
ஆம், அது போலதான். நிறைய பணம் தேவைப்படுகிறது.
என் வெறுக்கத்தக்க குடும்பம் எனக்கு விட்டுச் சென்றதை விட அதிகமாக.
ஒரு காலத்தில் பணக்கார குடும்பமாக இருந்தோம், ஆனால் கடந்த நூறு ஆண்டுகளாக கஷ்டப்படுகிறோம்.
இப்போது பிழைப்பு நடத்துவதே கஷ்டமாக இருக்கிறது.
ஆனால் நான் ஏன் இதைச் சொல்கிறேன்? நீங்கள் எல்லாம் யார்?
உங்களிடமிருந்து நீண்ட காலத்திற்கு முன்பு பறிக்கப்பட்ட குடும்ப சொத்தை
திருப்பிக்கொடுக்க வந்த நண்பர்கள் நாங்கள்.
லூசெர்னா சால்.
பரவாயில்லை.
சரி, அது மிகவும் திருப்திகரமாக இல்லை,
ஆனால் முக்கியமான விஷயம், அந்த கலைப்பொருள் மீண்டும் அதன் சொந்த இடத்துக்குச் சென்றுவிட்டது.
- எனக்கு அது உறுதியாகத் தெரியவில்லை. - இல்லையா?
ஏதோ தவறாகத் தோன்றுகிறது.
ஒரு கலைப்பொருளில் இருந்து சாபம் நீக்கப்படும்போது அது பொதுவாக மிகவும் தெளிவாக தெரியும்.
அது சரியானது என்று உறுதியாக நம்புகிறேன்.
அதுதான் அடுத்த கலைப்பொருள் என்று முள் கொடி எனக்குக் காட்டியது,
அதோடு அந்த பதிவுகள், விலாட்தான் சரியான உரிமையாளர் என்று சொல்கிறது.
ஆனால் நாம் கலைப்பொருளுக்கு நியாயம் செய்ய வேண்டும், உரிமையாளருக்கு அல்ல.
ஒருவேளை நாம் அதை திரும்பப் பெற வேண்டும்.
இல்லை. அதற்கு சொந்தமான இடத்தில் அதைச் சேர்த்துவிட்டோம். அதுவே போதும்.
வேறு யாராவது அதை பார்த்தார்களா?
நாம் கொடுத்த லாந்தர் விளக்குடன் விலாட் சந்தேகப்படும்படி ஓடுவதை சொல்கிறாயா?
என்ன செய்கிறார்கள்? நாம் ஏற்கனவே நம் பணியை செய்துவிட்டோம்.
லாந்தர் விளக்குக்கு நியாயம் செய்வதுதான் பணி,
பொறுப்பை வேறொருவரிடம் ஒப்படைப்பது அல்ல.
சரி.
ஸ்டான்லி!
நான் யோசிக்கும்போது என்னை தொந்தரவு செய்யக் கூடாது என்று உன்னிடம் சொன்னேன்.
கோபமாக இருக்கும்போது நீ எகிப்திய பிரிவில் இருந்தாயா?
இங்கே என்ன கொடுமை நடந்தது?
நீ இதைச் செய்யவில்லையா?
ஒரு மண்டை ஓட்டால் இவ்வளவு குழப்பத்தை ஏற்படுத்த முடியும் என்று நினைக்கிறாயா?
அதாவது, என்னால் முடியும், ஆனால் நான் செய்யவில்லை.
ஹேங்க் செய்திருப்பானா?
அந்த குறிப்பிட்ட நேரத்தில் ஆயுதக் கிடங்கில் அடைக்கப்பட்டிருந்ததாக அவன் சொல்கிறான்.
அது ஒரு நியாயமான காரணம்தான்.
ஒரு கலைப்பொருள் உயிர்பெற்று இதைச் செய்தது என்று நினைக்கிறாயா?
இருக்கலாம். இதை சுத்தம் செய்துவிட்டு, கணக்குப் பார்ப்போம்.
ஒருவேளை அது தேவையான தடயங்களைக் கொடுக்கலாம்.
ஹேய்.
பரவாயில்லை. நாங்கள் இது மாதிரியான விஷயத்திற்குப் பழகிவிட்டோம்.
நான் பழகவில்லை.
உப்பு. சுவர்கள் தூய உப்பால் ஆனது.
விலாட் தனது குடும்பம் செல்வச்செழிப்போடு இருந்ததாகச் சொன்னார்.
இதுதான் காரணமாக இருக்க வேண்டும்.
உப்பு காரணமாகவா?
பெரும்பாலான வரலாற்றில், உப்பு தங்கத்தைவிட அதிக மதிப்புமிக்கதாக இருந்தது.
"ஊதியம்" என்ற வார்த்தை அங்கிருந்துதான் வருகிறது.
ஆனால் அவர்கள் கோட்டைக்கு அடியில் இவை எல்லாம் இருந்தால், அவர் ஏன் இன்னும் பணக்காரராக இல்லை?
ஒருவேளை அவருக்கு வேலையாட்கள் கிடைக்காமல் இருந்திருக்கலாமோ?
சிறிய ஊதியத்திற்கு சுரங்க வேலை செய்வது பெரும்பாலும் கடினமானது.
கொஞ்சம் நில்லுங்கள். இந்த இடத்தை எனக்கு அடையாளம் தெரிகிறது.
இது என் கனவில் வந்தது.
அப்படியா?
இவை வேலையாட்கள் சோர்வடையும்போது பயன்படுத்தக் கூடியவையாக இருக்க வேண்டும்.
அவர்கள் குட்டித்தூக்கம் போட நல்ல இடம் போல தெரிகிறது.
அவை பழங்கால நிலத்தடிக் கல்லறைகள் என்று நினைக்கிறேன்.
இறந்த உடல்களை வைத்திருந்த இடம்.
ஆச்சரியப்படுவதற்கில்லை.
உப்பு ஒரு இயற்கை பதப்பொருள். ஆனால் அவை ஏன் காலியாக இருக்கின்றன?
நாம் வெளியேற வேண்டும். உடனே.
அந்த லாந்தர் விளக்கை பின்தொடர்கிறோம் என்று நினைத்தேன்.
என் கனவில் நான் லாந்தர் விளக்கை மட்டும் பார்க்கவில்லை.
அவை நம்மை கண்டுகொள்ளவில்லை.
ஆஹா. ஜாம்பி எலும்புக்கூடுகள் இரத்தக்காட்டேரிகளைவிட அருமையாக இருக்கின்றன.
என்ன நடக்கிறது என்று நாம் கண்டுபிடிக்க வேண்டும்.
கவனியுங்கள், விவசாயிகளே. என்னைப் பாருங்கள்.
கதைகள் உண்மைதான். இது வேலை செய்கிறது.
என்னிடம் ஒரு நல்ல செய்தி இருக்கிறது.
ஒரு பழைய குடும்பச் சொத்து திரும்பக் கிடைத்தது,
பாச்சு உப்பு சுரங்கங்கள் சீக்கிரத்தில் மீண்டும் இயங்கப் போகின்றன.
இப்போது உங்கள் கோடரியை எடுத்துக்கொண்டு வேலைக்குச் செல்லுங்கள்.
ஓ, ஆம், அந்த விஷயம் நிச்சயமாக இன்னும் சபிக்கப்பட்டிருக்கிறது.
கடைசி ஒன்று.
100% உறுதியாக இனி எதுவும் இல்லையா?
என்னை எண்களைப் பயன்படுத்த வைக்காதே, நண்பா. உறுதியாகச் சொல்கிறேன்.
அப்படியென்றால் ஒரு கலைப்பொருளைக் காணவில்லை.
எகிப்திய ராஜாவின் கல்லறையில் இருந்த ஒரு காப்பைக் காணவில்லை.
அப்படியென்றால், அது எழுந்து, சென்றுவிட்டதா?
அல்லது யாராவது உள்ளே புகுந்து திருடிவிட்டார்களா?
லேரி, ஒரு மர்மத்துக்கு நாம் பொறுப்பாவது போல தெரிகிறது.
இன்னும் இங்கே நாம்தான் கேப்டன்கள் என்றால், அதை நாம் கண்டுபிடிக்க வேண்டும்.
புரிந்தது, கேப்டன்.
விலாட்டின் குடும்பம் அந்த லாந்தர் விளக்கைப் பயன்படுத்தி
இந்த எலும்புக்கூடுகளை கட்டுப்படுத்தியிருக்க வேண்டும்.
"ஒரு சுரங்கத் தொழிலாளியின் முழுமையான,
சிதறாத கவனத்தை ஈர்ப்பது" என்பதன் அர்த்தம் என்னவென்று இப்போது புரிகிறது.
எனவே, கோர்னீலியஸ் லாந்தர் விளக்கை எடுத்தபோது, அவற்றைக் கட்டுப்படுத்த வழியில்லை.
பல வருடங்களாக இந்த சுரங்கங்களில் அவை இலக்கின்றி அலைந்திருக்க வேண்டும்.
இப்போது நாம் அதை விலாட்டிடம் திருப்பிக்கொடுத்தது,
அவருடைய குடும்பத் தொழிலை மீண்டும் தொடங்க அனுமதித்திருக்கிறது.
இந்த பாவப்பட்ட எலும்புக்கூடுகள்தான் பழங்கால சுரங்கத் தொழிலாளர்களாக இருக்க வேண்டும்.
இறந்த பிறகும் அவர்கள் கைதிகளாக இருக்கிறார்கள்.
கைதிகள் மட்டுமல்ல. அவர்களை அடிமைகளாக வைத்திருக்கிறார்கள்.
அவர்களை விடுவித்து, அவர்களுடைய ஆன்மா சாந்தியடைய செய்ய வேண்டும்.
அந்த லாந்தர் விளக்கை திரும்பப் பெற்று அவர்களை நிறுத்தச்சொல்லி கட்டளையிடுவோம்.
அது வேலை செய்யுமா?
எனக்கு எதுவும் தெரியாது.
அப்படியென்றால் நான்தான் அந்த லாந்தர் விளக்கை திரும்பப் பெற வேண்டும்.
குழந்தைகளே நீங்கள் இங்கே பாதுகாப்பாக இருங்கள்.
உங்களுக்கும் நாங்கள் இதை விளக்க வேண்டுமா?
கடந்த கோடையில் அதை அம்மாவுக்கு விளக்கினோம். இது ஒரு பெரிய விஷயமாக இருந்தது.
அவள் சொல்வது சரிதான். இது பெரிய விஷயமாக இருந்தது.
அது நம் குடும்பம் முழுமையடையாமல் இருந்தபோது.
இப்போது உங்களைப் பாதுகாக்க நாங்கள் இருவரும் இருக்கும்போது,
குழந்தைகள் நீங்கள் கொஞ்ச நேரம் ஓய்வெடுக்கலாம்.
அவர் செய்யட்டும்.
சிலர் அனுபவித்துத்தான் கற்றுக்கொள்வார்கள்.
உதவ விழிப்புடன் இருங்கள்.
கடினமாக வேலை செய்யுங்கள்! பாச்சு சீக்கிரம் பணக்காரனாகிவிடுவான்.
விலாட் பாச்சு, நீ செய்வதை நிறுத்து.
மின்சாரத் துறையைச் சேர்ந்தவன் போல நடித்தவன்.
இல்லை, நீ தவறாக புரிந்துகொண்டாய்.
அப்புறம் இங்கே என்ன செய்கிறாய்?
உன்னைத் தடுக்க இங்கே வந்தோம்.
உங்கள் குடும்பம் பணக்காரர்களாக ஆக, நீ கட்டாய உழைப்பைப் பயன்படுத்த முடியாது.
என்னிடம் எலும்புக்கூடுகளின் படை இருக்கிறது. நான் என்ன வேண்டுமானாலும் செய்யலாம். பார்.
என் வேலைக்காரர்களே, ஊடுருவிய நபர்களைப் பிடியுங்கள்.
அன்பே, இதுதான் நாம் ஓட வேண்டிய நேரம்.
கிடைத்தது!
பொல்லாதவை.
நான் இதை எடுத்துக்கொள்கிறேன்.
அங்கிருக்கும் எலும்புக்கூடுகளே, அவர்களைப் பிடியுங்கள்.
ஓடு! சுரங்க வண்டிக்குள்!
இது இன்னும் வேகமாக போகாதா?
ஆம், நான் முயற்சிக்கிறேன்.
அருமை, பேண்.
சீக்கிரம். உள்ளே போ.
- நன்றி. - நான் இருக்கிறேன்.
இன்னும் பல எலும்புக்கூடுகள் வருகின்றன.
நான் இதை மீண்டும் பாதைக்கு கொண்டு வர முயற்சிக்கிறேன்.
நான் கொஞ்ச நேரம் இவற்றை சமாளிக்கிறேன்.
ஏறக்குறைய செய்துவிட்டேன்.
பாதைக்கு வந்துவிட்டது!
என்னைப் போல இந்தச் சுரங்கங்களை உங்களுக்குத் தெரியாதது துரதிர்ஷ்டம்.
நீங்கள் விளையாடுகிறீர்கள்.
நீங்கள் யார், எதற்காக இங்கே இருக்கிறீர்கள் என்று எனக்குப் புரியவில்லை.
முதலில், லாந்தர் விளக்கைக் கொடுக்கிறீர்கள், இப்போது அதை பிடுங்க முயற்சிக்கிறீர்கள்.
அதற்காக வருந்துகிறோம். எல்லோரும் தவறு செய்வார்கள்.
பூண்டு கண்கள்!
லாந்தர் விளக்கை பிடுங்குங்கள்!
நான் உங்களுக்கு கட்டளையிடுகிறேன்...
பேண்டோரா!
அப்பா!
மன்னித்துவிடு.
அப்பா, சீக்கிரம்.
லாந்தர் விளக்கைப் பயன்படுத்தி எலும்புக்கூடுகளை நிறுத்தும்படி கட்டளையிடுங்கள்.
அப்பா!
தொழிலாளர்களே, நிறுத்துமாறு உங்களுக்குக் கட்டளையிடுகிறேன்.
அதோடு நான் உங்களுக்கு ஓய்வெடுக்கக் கட்டளையிடுகிறேன். நிரந்தரமாக.
இல்லை!
நீ என்னை நாசம் செய்துவிட்டாய்.
என் தொழிலாளர்கள் இல்லாமல், நான் கோட்டையை வைத்திருக்க வழியே இல்லை.
அது ஒரு மோசமான விஷயம் என்பது போல நீ சொல்கிறாய்.
போண்டியாவது எப்படி மோசமான விஷயமாக ஆகாது?
ஒருவேளை இவற்றை பராமரிக்க முயற்சிப்பதுதான் உன் விருப்பப்படி வாழ்வதை தடுக்கலாம்.
ஆம், நீயும் எலும்புக்கூடுகளும்தான் இந்த இடத்தின் கைதிகள் போல
தெரிகிறது.
நீங்கள் சொல்வது சரிதான், விசித்திரமான அமெரிக்க குடும்பம்.
நாளை, முதல்வேலையாக, என் கண்ணோட்டத்தை மாற்றிக்கொள்ளப் போகிறேன்.
கோட்டையை விற்பனைக்கு வைக்கிறேன்.
உங்களுக்குக் கோட்டை வேண்டுமா? நான் உங்களுக்கு பெரிய தள்ளுபடி கொடுக்கிறேன்.
நன்றி, ஆனால் வேண்டாம். எங்களுக்கே சொந்த வீட்டுப் பிரச்சினைகள் இருக்கின்றன.
எனவே, லாந்தர் விளக்கோடு அங்கே என்ன நடந்தது?
நீங்கள் ஏன் தயங்கினீர்கள்?
தயக்கமா? நீ என்ன சொல்கிறாய்?
எலும்புக்கூடுகள் நம்மை அடையும் போது,
நீங்கள் விளக்கைப் பிடித்துக்கொண்டு, அவற்றை நிறுத்தக் கட்டளையிடவில்லை.
எதைப் பற்றி பேசுகிறாய்? நான் ஒருபோதும் லாந்தர் விளக்கைப் பிடிக்கவே இல்லை.
ஹேய், அப்பா, ஓடுதளம் வரை ஓட்டப்பந்தயம் வைத்துக்கொள்வோம்.
வைத்துக்கொள்வோம், செல்லம். ஹூ!
என்ன? உங்கள் கால்கள் இன்னும் கல்லாக இருக்கிறதா?
வசனத் தமிழாக்கம் அருண்குமார்